Ole Christian Bach

Ole Christian Bach (1957–2005) var en norsk forretningsmann. I 2005 ble han siktet av Økokrim for bedrageri. Han tok sitt eget liv før han kunne bli stilt for retten. 

 Liv og virke 
Ole Christian Bach kom i medienes søkelys i 1987 etter å ha organisert et ulovlig pyramidespill der mange investorer og banker tapte totalt 40 millioner kroner. Bach flyktet, ble arrestert i London og utlevert til Norge. I den påfølgende straffesaken ble han dømt til fire års ubetinget fengsel for bedrageri.«Motekonge og finansiell villmann» Aftenposten 19.10.11

I 1991 ble Bach skutt i armen i Nittedal.«Bach innrømmer skjult formue». VG 6. januar 1992. «Opplysningene er kommet fram i samband med etterforskningen av det angivelige attentatet mot Bach i Nittedal forrige mandag. Førstelensmannsbetjent Olav Røttingsnes, som etterforsker saken ved Nittedal lensmannskontor, sier han ikke har noen kommentar å gi om opplysningene som er fremkommet.» Han hevdet at gjerningsmennene var to torpedoer som hadde jaget ham siden 1988. På grunn av en slåsskamp i 1996 ble to kreditorer siktet for å ha mishandlet ham.Side 12 i Min flukt med Ole Christian Bach

I 2001 utvandret han til Belgia, hvor han etablerte seg som forretningsmann. Han samarbeidet med nederlenderen Gerard Cok som eide det tyske seksualopplysnings- og pornoselskapet Beate Uhse, og Bach fikk mulighet til å etablere Beate Uhse i Norge og Sverige.«Dette var Ole Christian Bach», Per Valebrok i VG 12.7.2005

I 2005 ble Bach siktet for dokumentforfalskninger og lånebedragerier med sikkerhet i falske pantobligasjoner.«Saksøker Bachs advokat» Dagens Næringsliv 1./2.4.2006

I en lengre periode unndro han seg pågripelse. Dagbladet hadde i desember 2004 avslørt at han befant seg i Dubai.«Jakten på Ole Christian Bach»  Dagbladets SKUP metoderapport, Stang og Dalsnes 17. januar 2005 Sommeren i 2005 ga han uttrykk for at han ville reise til Norge og melde seg for politiet. I juli 2005 ble Bach stanset av svensk politi etter en biljakt og tok deretter sitt eget liv.Side 160 i Min flukt med Ole Christian Bach

 Etterspill 
Etter Bachs død saksøkte Gerhard Cok advokat Ronny Mulstad som hadde bistått Bach med låneavtalen.«Pornomilliardæren saksøker Bachs advokat» Haugen i Hegnar.no 1.10.2007 Partene inngikk forlik og unngikk et offentlig rettsoppgjør.«Forlik for Bach-advokat» Nettavisen 9.10.2006

I ettertid ble medienes rolle i saken gransket. En journalist ble idømt forelegg på  for å ha bistått Bach økonomisk slik at han kunne unndra seg politiet,«Bot til journalist for å ha bistått person på flukt fra politiet», Økokrim 23.1.2008  mens et ukeblad ble idømt en bot på  kroner.«Bot til ukeblad-forlag for å ha bistått person på flukt fra politiet»  Økokrim 8.10.2009  En privatperson ble dømt til åtte måneders ubetinget fengsel for å ha hjulpet Bach med å skjule seg.«Dømt til fengsel for å ha bistått med å skjule Bach mens han var på flukt fra politiet» Økokrims nyhetsarkiv 9. oktober 2006  Advokaten til Bach ble også satt under etterforskning og senere siktet for å ha holdt beviser tilbake. Økokrim henla senere saken.

 Referanser 

 Litteratur 




Kategori:Nordmenn dømt for økonomisk kriminalitet
Kategori:Personer fra Sandefjord kommune
Kategori:Investeringsbedrageri